
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par Latvijas Republikas valdības un Lietuvas Republikas valdības līgumu par pārrobežu sadarbību cīņā pret noziedzību" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Iekšlietu ministrijas iniciatīva, lai pilnveidotu un stiprinātu sadarbības mehānismus ar Lietuvas Republiku noziedzības apkarošanas jomā.
1.2. Mērķis
Mērķa apraksts
Likumprojekts "Par Latvijas Republikas valdības un Lietuvas Republikas valdības līgumu par pārrobežu sadarbību cīņā pret noziedzību" paredz apstiprināt Latvijas Republikas valdības un Lietuvas Republikas valdības līgumu par pārrobežu sadarbību cīņā pret noziedzību.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2006.gada 7.jūnijā tika noslēgts Latvijas Republikas valdības un Lietuvas Republikas valdības līgums par sadarbību organizētās noziedzības un citu noziedzīgu nodarījumu apkarošanā un kopīgām darbībām pierobežas apgabalos (turpmāk – Līgums).
Līgums tika noslēgts, lai izveidotu robežkontroles atcelšanas kompensējošo mehānismu valstu tiesībaizsardzības iestādēm pēc Latvijas un Lietuvas iestāšanos Šengenas zonā.
Konvencija, ar kuru īsteno Beniluksa Ekonomikas savienības valstu valdību, Vācijas Federatīvās Republikas valdības un Francijas Republikas valdības 1985. gada 14. jūnija Šengenas Līgumu par pakāpenisku kontroles atcelšanu pie kopīgām robežām (turpmāk – Šengenas konvencija) paredz vairākus tiesībaizsardzības iestāžu sadarbības formātus. Atbilstoši Šengenas konvencijai pierobežas rajonos jāizveido kopīgi kontaktpunkti, kas paātrina kompetento iestāžu darbam nepieciešamās informācijas iegūšanu no kaimiņvalstīm, kā arī jāveido kopējās patruļas ar otras Puses kompetento iestāžu darbiniekiem.
Šengenas konvencija dod tiesības policijas darbiniekiem turpināt vajāšanu un novērošanu citas valsts teritorijā. Attiecīgi Līgumā ir ietvertas visas minētās sadarbības formas. 
Līgums veicina sadarbību starp abu valstu kompetentajām iestādēm organizētās noziedzības un citu noziedzīgu nodarījumu apkarošanā un īstenojot kopīgas darbības to pierobežas apgabalos.
Problēmas un risinājumi
Problēmas apraksts
2022.gadā tika pieņemts Padomes 2022.gada 9.jūnija ieteikums Nr. 2022/915 par operatīvo tiesībaizsardzības sadarbību (turpmāk – Ieteikums). Ieteikumā Eiropas Savienības dalībvalstīm ir rekomendēts  pēc tā pieņemšanas dienas sākt pārskatīt savus valsts noteikumus un divpusējos un daudzpusējos nolīgumus par operatīvo tiesībaizsardzības sadarbību ar citām dalībvalstīm. 
Ieteikums ir vērsts uz Eiropas Savienības dalībvalstu sadarbības pilnveidošanu tiesībaizsardzības jomā, lai nodrošinātu efektīvāku cīņu pret smago un organizēto noziedzību, terorismu un citiem pārrobežu noziedzīgiem nodarījumiem. Ieteikums paredz pasākumus informācijas apmaiņas un operatīvās sadarbības uzlabošanai starp dalībvalstu kompetentajām iestādēm.
Ieteikumā uzsvērta nepieciešamība nodrošināt ātru un drošu informācijas apmaiņu, izmantojot Eiropas Savienības līmenī izveidotos mehānismus un Eiropola atbalstītās sistēmas, kā arī noteikt skaidras procedūras informācijas pieprasījumu apstrādei, ievērojot personas datu aizsardzības prasības.
Vienlaikus ieteikumā paredzēts veicināt kopīgu operatīvo pasākumu īstenošanu pārrobežu situācijās, tostarp kopīgu izmeklēšanas grupu izveidi, kā arī pārrobežu novērošanas, vajāšanas un kopīgu patruļu īstenošanu, ciešāk izmantojot Eiropola un Eurojust sniegto atbalstu.
Ievērojot minēto Ieteikumu, kā arī to ka, Līgums ir noslēgts 2006.gada 7.jūnijā un tas būtu pilnveidojams atbilstoši mūsdienu izaicinājumiem, Latvijas un Lietuvas eksperti ir izstrādājuši Latvijas Republikas valdības un Lietuvas Republikas valdības līgumu par pārrobežu sadarbību cīņā pret noziedzību (turpmāk – Līguma projekts).
 
Risinājuma apraksts
Līguma projekts izstrādāts, par pamatu ņemot 2006.gada Līgumu. Līguma projektā ietvertās sadarbības formas būtībā nav mainījušas – gan Šengenas konvencija, gan Ieteikums paredz tādas pašas sadarbības formas, kas bija ieviestas jau 2006. gadā, taču laikā gaitā parādījās vajadzība minēto sadarbību pilnveidot atbilstoši mūsdienu prasībām.
Līguma projekts paredz tiesībaizsardzības iestāžu sadarbību noziedzības apkarošanā.
Līguma projektā ir uzskaitīti noziegumu veidi, kuru novēršanā un apkarošanā kompetentās iestādes sadarbosies.
Par kompetentajām iestādēm līguma izpratnē tiek uzskaitītas no Latvijas puses:
Valsts policija;
Valsts robežsardze;
Valsts drošības dienests;
Korupcijas novēršanas un apkarošanas birojs;
Nodokļu un muitas policija;
Iekšējās drošības birojs,
no Lietuvas puses:
Īpašās izmeklēšanas dienests;
Iekšlietu ministrijas pakļautībā esošais Finanšu noziegumu izmeklēšanas dienests;
Lietuvas policija;
Iekšlietu ministrijas pakļautībā esošais Valsts robežsardzes dienests;
Iekšlietu ministrijas pakļautībā esošais Valsts drošības dienests;
Lietuvas muita.

Līguma projekts paredz tādas sadarbības jomas kā datu, tostarp personas datu un īpašu personas datu kategoriju, apmaiņa, kā arī citas informācijas apmaiņa saistībā ar līguma projektā minēto noziegumu izmeklēšanu un atklāšanu; pieredzes un analītiskas informācijas apmaiņa; dalība kopīgās izmeklēšanas grupās un operācijās; ja iespējams, palīdzība papildu cilvēkresursu un/vai materiālo resursu nepieciešamības gadījumā, ja ir apdraudētas kompetento iestāžu darbības, kuru veikšanai vienas Līgumslēdzējas puses valsts resursi nav pietiekami.

Tāpat līguma projekts paredz tiesības kompetento iestāžu darbiniekiem turpināt vajāšanu un novērošanu otras Puses valsts teritorijā, kā arī turpināt novērošanas operāciju, kura tika uzsākta viņu valstī, otras Puses valsts teritorijā, ievērojot striktus nosacījumus. 

Salīdzinājumā ar spēkā esošo 2006.gada Līgumu, līguma projektā  tiek iestrādāti jaunie sadarbības aspekti, piemēram, kopīgas robežkontroles pagaidu atjaunošana uz iekšējām robežām - ja abas puses uz laiku atjauno kopīgu robežkontroli uz iekšējām robežām, kā minēts Eiropas Parlamenta un Padomes 2016. gada 9. marta Regulas (ES) 2016/399 par Savienības Kodeksu par noteikumiem, kas reglamentē personu pārvietošanos pār robežām 25.–30. pantā, līguma projekts paredz nosacījumus, kas būtu piemērojami šādās situācijās; kopīgas operācijas - pušu kompetentās iestādes var tikt iesaistītas kopīgās operācijās lielu politisku, sporta vai kultūras pasākumu laikā; ārvalstu vadītāju vai citu viesu oficiālo vizīšu laikā; ārkārtas vai krīzes situāciju laikā; kopīgās patruļās u.c.

Tāpat jaunajā līguma projektā vairs nepastāv laika ierobežojums attiecībā uz pārrobežu vajāšanas veikšanu - 2006.gada Līgums paredz, ka pārrobežu vajāšana var tikt turpināta otras puses valsts teritorijā ne ilgāk kā vienu stundu pēc tās valsts robežas šķērsošanas. Savukārt attiecībā uz novērošanu ir paplašināts to noziedzīgo nodarījumu saraksts, kas varētu būt par pamatu turpināt veikt novērošanu otras puses valsts teritorijā bez iepriekšējā saskaņojuma. Minētais izriet no Ieteikuma nosacījumiem, kas rekomendē dalībvalstīm atļaut to teritorijā īstenot citas valsts teritorijā veiktu novērošanu vai pārrobežu vajāšanu attiecībā uz personām, kuras tiek turētas aizdomās par viena vai vairāku noziedzīgu nodarījumu, kas var būt par pamatu izdošanai.
Līguma projektā tiek atrunāti tādi jautājumi kā maskēšanas līdzekļi, nosakot kompetento iestāžu amatpersonām tiesības izmantot reģistrācijas un atšķirības zīmes, dokumentus, dokumentu paraugus, savu speciālo aprīkojumu, transportlīdzekļu valsts reģistrācijas zīmes, kas neļauj identificēt amatpersonas un/vai to saistību ar tiesībaizsardzības iestādēm, un speciālie līdzekļi, nosakot amatpersonu tiesības izmantot nepieciešamos speciālos līdzekļus otras Līgumslēdzējas puses valsts teritorijā, par speciālajiem līdzekļiem atzīstot priekšmetus vai mehānismus un ķīmiskās vielas, kas paredzētas pašaizsardzībai vai sabiedriskās kārtības un drošības nodrošināšanai, bet kas nav šaujamieroči.
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Personas, kuras tiek turētās aizdomas par noziedzīgā nodarījuma izdarīšanu
Ietekmes apraksts
-
Juridiskās personas
Personas, kuras tiek turētās aizdomas par noziedzīgā nodarījuma izdarīšanu
Ietekmes apraksts
-
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. 2006.gada 12.oktobra likums “Par Latvijas Republikas valdības un Lietuvas Republikas valdības līgumu par sadarbību organizētās noziedzības un citu noziedzīgu nodarījumu apkarošanā un kopīgām darbībām pierobežas apgabalos”.
Pamatojums un apraksts
-
Atbildīgā institūcija
Iekšlietu ministrija
4.2. Cita informācija
Likumprojektā ir paredzēts, ka stājoties spēkā Līgumam spēku zaudē 2006.gada 12.oktobra likums “Par Latvijas Republikas valdības un Lietuvas Republikas valdības līgumu par sadarbību organizētās noziedzības un citu noziedzīgu nodarījumu apkarošanā un kopīgām darbībām pierobežas apgabalos”.
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
42000A0922(02)
ES tiesību akta datums, izdevējinstitūcija, numurs, veids un nosaukums
Konvencija, ar kuru īsteno Beniluksa Ekonomikas savienības valstu valdību, Vācijas Federatīvās Republikas valdības un Francijas Republikas valdības 1985. gada 14. jūnija Šengenas Līgumu par pakāpenisku kontroles atcelšanu pie kopīgām robežām.
Apraksts
Šengenas konvencija rada telpu bez iekšējām robežām, kur brīva pārvietošanās tiek līdzsvarota ar kopīgu atbildību par drošību.
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Līdzīgā rakstura līguma projekts tiek apspriests arī ar Igaunijas Republiku. 
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Konvencija, ar kuru īsteno Beniluksa Ekonomikas savienības valstu valdību, Vācijas Federatīvās Republikas valdības un Francijas Republikas valdības 1985. gada 14. jūnija Šengenas Līgumu par pakāpenisku kontroles atcelšanu pie kopīgām robežām.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	39.-43.pants
	13.pants, 16.pants
	Pārņemtas pilnībā
	-

	44.pants 
	19.pants
	Pārņemtas pilnībā
	-

	46.pants
	7.pants
	Pārņemtas pilnībā
	-

	47.pants
	8.pants
	Pārņemtas pilnībā
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Līguma projekts izstrādāts, ievērojot Padomes 2022.gada 9.jūnija ieteikumā 2022/915 par operatīvo tiesībaizsardzības sadarbību minēto.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Iekšējās drošības birojs, Korupcijas novēršanas un apkarošanas birojs, Nodokļu un muitas policija, Valsts drošības dienests, Valsts policija, Valsts robežsardze
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Komentāri vai priekšlikumi no sabiedrības nav saņemti
6.4. Cita informācija
Cita informācija
Sadaļa tiks precizēta pēc sabiedriskas apspriešanas beigām.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts policija
Valsts robežsardze
Valsts drošības dienests
Korupcijas novēršanas un apkarošanas birojs
Nodokļu un muitas policija
Iekšējās drošības birojs
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Jā
	Likumprojekts neparedz jaunu institūciju veidošanu, kā arī esošo institūciju funkciju paplašināšanu. Tādējādi tiesībaizsardzības iestādes sadarbību varēs realizēt kā līdz šim.


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

